62020CO0264_INF
Ordonanța Curții (Camera a noua) din 14 ianuarie 2021 –Airhelp
(Cauza C‑264/20)
„Trimitere preliminară – Articolul 99 din Regulamentul de procedură al Curții – Transport aerian – Regulamentul (CE) nr. 261/2004 – Articolul 5 alineatul (3) – Dreptul la compensație în cazul anulării sau întârzierii prelungite a zborurilor – Noțiunea de «împrejurări excepționale» – Deficiențe neprevăzute care pot afecta siguranța zborului – Coliziune cu un obiect străin – Deteriorare a unui avion prin deplasarea altui avion – Noțiunea de «măsuri rezonabile» pentru remedierea unei împrejurări excepționale sau a consecințelor unei asemenea împrejurări – Redirecționare”
1.
Transporturi – Transporturi aeriene – Regulamentul nr. 261/2004 – Compensare și asistență a pasagerilor – Anulare sau întârziere prelungită a zborurilor – Exonerare de obligația de compensare – Condiție – Împrejurări excepționale – Noțiune – Deteriorare a unei aeronave prin deplasarea altei aeronave – Includere
[Regulamentul nr. 261/2004 al Parlamentului European și al Consiliului, considerentele (14) și (15), art. 5 alin. (3) și art. 7]
(a se vedea punctele 19-26 și dispozitiv 1)
2.
Transporturi – Transporturi aeriene – Regulamentul nr. 261/2004 – Compensare și asistență a pasagerilor – Anulare sau întârziere prelungită a zborurilor – Exonerare de obligația de compensare – Condiție – Împrejurări excepționale – Măsuri rezonabile adoptate de operatorul de transport aerian pentru a evita anularea sau întârzierea prelungită – Redirecționarea unui pasager – Condiții – Apreciere de către instanța națională
[Regulamentul nr. 261/2004 al Parlamentului European și al Consiliului, considerentele (1) și (12)-(15), art. 5 alin. (1) și (3) și art. 7]
(a se vedea punctele 28-33 și dispozitiv 2)
Dispozitivul
1)
Articolul 5 alineatul (3) din Regulamentul (CE) nr. 261/2004 al Parlamentului European și al Consiliului din 11 februarie 2004 de stabilire a unor norme comune în materie de compensare și de asistență a pasagerilor în eventualitatea refuzului la îmbarcare și anulării sau întârzierii prelungite a zborurilor și de abrogare a Regulamentului (CEE) nr. 295/91 trebuie interpretat în sensul că o coliziune între un profundor al unei aeronave în poziție de staționare și dispozitivul winglet al aeronavei unei alte companii aeriene, cauzată de deplasarea acesteia din urmă, se încadrează în sfera noțiunii de „împrejurări excepționale” în sensul acestei dispoziții.
2)
Articolul 5 alineatul (1) litera (c) din Regulamentul nr. 261/2004 trebuie interpretat în sensul că în cazul anulării, din cauza unei împrejurări excepționale, a unui zbor prevăzut inițial, faptul că un operator de transport aerian recurge la redirecționarea unui pasager prin intermediul unui zbor care îl determină pe acest pasager să ajungă în ziua următoare zilei prevăzute inițial constituie o „măsură rezonabilă” care îl exonerează pe acest operator de transport de obligația de compensare prevăzută la articolul 5 alineatul (1) litera (c) și la articolul 7 alineatul (1) din acest regulament, cu excepția cazului în care a existat o altă posibilitate de redirecționare directă sau indirectă printr-un zbor operat de el însuși sau de orice alt operator de transport aerian și care sosește la un orar mai puțin tardiv decât zborul următor al operatorului de transport aerian în cauză, în afara situației în care acesta din urmă dovedește că realizarea unei asemenea redirecționări ar constitui pentru el un sacrificiu care nu poate fi asumat în raport cu capacitățile întreprinderii sale la momentul relevant, aspect a cărui verificare este de competența instanței de trimitere.